Memorabilia (Ptolemaeus Euergetes)
Memorabilia sive Hypomnemata (Graece Ὑπομνήματα) fuit opus a rege Aegyptio Ptolemaeo Euergetae saeculo II a.C.n. scriptum, hodie deperditum sed a scriptoribus antiquis duobus citatum. Ptolemaeus fuit Aristarchi Samothracis grammatici discipulus. Huius operis fragmenta duodecim hodie recognoscuntur, quorum unum a Stephano Byzantino, alia omnia ab Athenaeo servantur. Subter enumeratio Felicis Jacoby recitatur: 1: e libro II: apud Deipnosophistarum epitomen 71bc: de piscibus cynarisque prope urbem Berenicam Libyae repertis 2a: apud Athenaei Deipnosophistas 654b-d: de animalibus in vivario domi regiae Alexandrinae elevatis 2b: apud Athenaei Deipnosophistas 387d: de nomine phasiani avis 3, 5: e libris III et V: apud Athenaei Deipnosophistas 438d-f: de rege Antiocho Epiphanis bibulo indecenter vivente 4: e libro III: apud Athenaei Deipnosophistas 576ef: de regis Ptolemaei II amasiis 6: e libro VII: apud Deipnosophistarum epitomen 43e: de fonte frigidissimo prope Corinthum 7: e libro VIII: apud Athenaei Deipnosophistas 229d: de rege Mauritanorum Massinissa modo Romanorum cenante 8: apud Athenaei Deipnosophistas 518f-519a: de rege Mauritanorum Massinissa 9: apud Athenaei Deipnosophistas 549e-550a: de se sacerdote Apollinis cenam religiosam Cyrenis celebrante 10: e libro IX: apud Athenaei Deipnosophistas 375d: de suibus Assi elevatis 11: sine numero libri: apud Deipnosophistarum epitomen 61c: de textu Odysseae 5.72 12: fragmentum dubium, sine numero libri: apud Stephani Byzantini Ethnicis s.v. Ἀγχιάλη